CELEX: 32006R0241
Language: ro
Date: 2006-02-10 00:00:00
Title: Regulamentul (CE) nr. 241/2006 al Comisiei din 10 februarie 2006 de modificare a Regulamentului (CE) nr. 1004/2001 privind clasificarea anumitor mărfuri în Nomenclatura Combinată

Anunţ juridic important

|

32006R0241

Official Journal L 040 , 11/02/2006 P. 0005 - 0006

		20060210Regulamentul (CE) nr. 241/2006 al Comisieidin 10 februarie 2006de modificare a Regulamentului (CE) nr. 1004/2001 privind clasificarea anumitor mărfuri în Nomenclatura CombinatăCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun [1], în special articolul 9 alineatul (1) litera (a),întrucât:(1) Prin Regulamentul (CE) nr. 1004/2001 al Comisiei din 22 mai 2001 privind clasificarea anumitor mărfuri în Nomenclatura Combinată [2], un monitor de vizualizare cu ecran plasmă, color, livrat cu dischete de instalare, a fost încadrat la codul NC 85282190 pentru ecranul plasmă, și sub codul NC 85249000 pentru dischetele de instalare. Ținând seama de faptul că nota 6 de la capitolul 85 din Nomenclatura Combinată a fost modificată cu efect de la 1 ianuarie 2002 și că în octombrie 2004 comitetul SA a aprobat interpretarea notei în cauză, este necesar ca Regulamentul (CE) nr. 1004/2001 să fie considerat incorect.(2) Prin urmare, Regulamentul (CE) nr. 1004/2001 trebuie modificat în consecință.(3) Măsurile prevăzute de prezentul regulament sunt conforme cu avizul Comitetului Codului Vamal,ADOPTĂ PREZENTUL REGULAMENT:Articolul 1Al doilea element din tabelul prevăzut în anexa la Regulamentul (CE) nr. 1004/2001 se înlocuiește cu textul prevăzut în anexa la prezentul regulament.Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 10 februarie 2006.Pentru ComisieLászló KovácsMembru al Comisiei[1] JO L 256, 7.9.1987, p. 1. Regulament, astfel cum a fost modificat ultima dată prin Regulamentul (CE) nr. 2175/2005 al Comisiei (JO L 347, 30.12.2005, p. 9).[2] JO L 140, 24.5.2001, p. 8.--------------------------------------------------20060210ANEXĂDescrierea mărfurilor | Clasificare (cod NC) | Explicație |1 | 2 | 3 |Set ambalat pentru vânzarea cu amănuntul care conține un monitor color cu dischete de instalare a programului și accesorii (cleme pentru cabluri, un cablu de alimentare, o telecomandă (care funcționează cu două baterii) și un manual de utilizare). Monitorul este un ecran cu plasmă cu diagonala de 105,6 cm (42 inch), cu dimensiuni totale de 103,5 (L) × 64 (Î) × 15 (A), cu o rezoluție de 852 × 480 pixeli și cu două difuzoare. Este dotat cu interfețele următoare: trei circuite de intrare video (semnal video compozit);un conector de intrare informatic (VGA-SVGA);un circuit de intrare audio șiun circuit de control.Diferitele interfețe îi permit monitorului să afișeze color atât date provenite de la mașini automate de prelucrare a informațiilor, cât și imagini fixe sau mobile provenite de la un aparat de înregistrare sau de reproducere videofonică sau de la un lector DVD sau de la un aparat de înregistrare video cu bandă etc. | 85282190 | Clasificarea se stabilește în conformitate cu dispozițiile regulilor generale 1, 3 litera (b) și 6 de interpretare a Nomenclaturii Combinate și cu textul codurilor NC 8528, 852821 și 85282190. Caracterul esențial al setului este conferit de monitor. Produsul nu poate fi încadrat la subpoziția 847160 deoarece este capabil să reproducă o imagine color care provine de la un semnal video compozit (a se vedea notele explicative ale Sistemului Armonizat de la poziția 8471 punctul I.D.1). De asemenea, monitorul nu poate fi încadrat la poziția 8531 deoarece funcția sa nu este de a furniza o semnalizare vizuală (a se vedea notele explicative ale Sistemului Armonizat de la poziția 8531 litera D). |--------------------------------------------------